連續兩日因為唔同原因黎左食,老闆兩位好忙,兩個人都負責整野食,D枱如果未坐人都唔會執,不過小店風味係咁,第一日就食左呢個,同女友SHARE,因為有食其他店,要左2號餐,即叫即整,上到枱熱辣辣,  炸粉唔算厚,雞鎚啖啖肉。第二日再去食,就揀左芝士肉醬,酸酸地,更惹味  另外再叫左個意粉,加炸雞,不過老闆記錯左,俾左雞翼,但雞翼都炸得好酥脆,如果唔係大熱天時要行上山咁煩,真係一星期食兩三次都得!另外,希望老闆可以考慮下放多部風扇,或開冷氣,因為真係好熱!